PATVIRTINTA

Kelmės rajono socialinių paslaugų centro direktoriaus

2022 m. kovo 17 d. įsakymu Nr. V-119

**SPECIALIOJO TRANSPORTO PASLAUGŲ ORGANIZAVIMO KELMĖS RAJONO SAVIVALDYBĖJE TVARKOS APRAŠAS**

1. **I SKYRIUS**
2. **BENDROSIOS NUOSTATOS**

1. Specialiojo transporto paslaugų organizavimo Kelmės rajono savivaldybėje tvarkos aprašas (toliau – Tvarkos aprašas) nustato specialiųjų transporto paslaugų organizavimą, asmenų kategorijas, kurioms gali būti teikiamos paslaugos, paslaugų skyrimo, teikimo ir mokėjimo tvarką.

2. Tvarkos apraše vartojamos sąvokos atitinka Lietuvos Respublikos socialinių paslaugų įstatyme ir kituose teisės aktuose apibrėžtas sąvokas.

3. Specialiojo transporto paslaugos (toliau – transporto paslaugos) organizavimo tikslas – užtikrinti neįgaliųjų bei kitų socialiai pažeidžiamų asmenų transporto paslaugos poreikį: teikti transporto paslaugas asmenims, kurie dėl negalios, ligos ar senatvės turi judėjimo problemų ir dėl to, ar dėl nepakankamų pajamų negali naudotis visuomeniniu ar individualiu transportu.

4. Gauti transporto paslaugas turi teisę Kelmės rajone gyvenantys ir/ ar deklaravę gyvenamąją vietą arba įtraukti į gyvenamosios vietos neturinčių asmenų apskaitą Kelmės rajono savivaldybėje Lietuvos Respublikos piliečiai bei užsieniečiai, tarp jų ir asmenys be pilietybės, turintys leidimą nuolat ar laikinai gyventi Lietuvos Respublikoje.

5. Transporto paslaugas organizuoja ir teikia Kelmės rajono socialinių paslaugų centras (toliau – Centras).

6. Prireikus Centras transporto paslaugas perka iš Nevyriausybinių organizacijų (toliau – NVO), socialinių įmonių ar kitų įstaigų, kurios teikia specialiojo transporto paslaugas ir turi neįgaliųjų pervežimui pritaikytus automobilius, sudarydamas su jomis sutartis.

**II SKYRIUS**

**ATVEJAI, KURIAIS GALI BŪTI TEIKIAMOS TRANSPORTO ORGANIZAVIMO PASLAUGOS**

7. Transporto paslaugos gali būti teikiamos vykti į (iš):

7.1. gydymo ir reabilitacijos įstaigas;

7.2. gydytojų konsultacinę komisiją (toliau – GKK);

7.3. Neįgalumo ir darbingumo nustatymo tarnybos prie Socialinės apsaugos ir darbo ministerijos teritorinius skyrius (toliau – NDNT);

7.4. stacionarias socialinės globos ir slaugos įstaigas;

7.5. ortopedijos įmones;

7.6. vaikų globos namus, bendruomeninius vaikų globos namus;

7.7 ugdymo ir mokymo centrus;

7.8. švietimo pagalbos tarnybas;

7.9. psichikos sveikatos centrus;

7.10. priklausomybės ligų centrus antialkoholinei terapijai.

7.11. Valstybinę teismo psichiatrijos tarnybą prie Socialinės apsaugos ir darbo ministerijos;

7.12. techninės pagalbos priemonių parvežimui, pristatymui neįgaliesiems bei pasiėmimui iš jų;

7.13. rajono institucijas (šeimas, kurioms teikiamos socialinės įgūdžių ugdymo ir palaikymo paslaugos ir/ar taikoma atvejo vadyba).

**III SKYRIUS**

**ASMENŲ, KURIEMS GALI BŪTI TEIKIAMOS TRANSPORTO PASLAUGOS, KATEGORIJOS**

8. Transporto paslaugomis gali naudotis:

8.1. neįgalūs asmenys, kurie dėl negalios, ligos ar senatvės turi judėjimo problemų, regos, klausos funkcijų ar proto/psichikos sutrikimų ir dėl to, ar dėl nepakankamų pajamų, negali naudotis visuomeniniu ar individualiu transportu:

8.1.1. neįgalūs vaikai, kuriems nustatytas sunkus ar vidutinis neįgalumo lygis (su lydinčiu asmeniu/įstatyminiu atstovu);

8.1.2. asmenys, kuriems nustatytas darbingumo lygis nuo 0–25 procentų;

8.1.3. asmenys, kuriems nustatytas darbingumo lygis nuo 30–55 procentų;

8.1.4. asmenys, kuriems nustatytas vidutinis ar didelių specialiųjų poreikių lygis;

8.1.5. vaikai, kurie siunčiami neįgalumui nustatyti;

8.1.6. pensinio amžiaus asmenys, kuriems sukakę 75 ir daugiau metų.

8.2. Centro paslaugų gavėjai: šeimos (asmenys), kurioms (kuriems) teikiamos socialinės įgūdžių ugdymo ir palaikymo paslaugos, ir/ar taikoma atvejo vadyba, senyvo amžiaus ir neįgalūs asmenys, kuriems teikiamos pagalbos namuose ar asmeninio asistento paslaugos.

8.3. asmenys, kuriuos reikia parvežti į namus darbo valandomis iš VšĮ Kelmės ligoninės Priėmimo ir skubios pagalbos skyriaus (kai nėra guldomi į ligoninę), pagal gydytojų pranešimą ar asmens prašymą;

8.4. kiti asmenys – Kelmės rajono savivaldybės administracijos ar Centro direktoriaus įsakymu/sprendimu.

**IV SKYRIUS**

**TRANSPORTO PASLAUGŲ GAVIMUI BŪTINI DOKUMENTAI**

9. Asmuo (vienas iš suaugusių šeimos narių) ar jo globėjas, rūpintojas, pageidaujantis gauti transporto paslaugas, ne vėliau kaip prieš 5 (penkias) darbo dienas pateikia Centrui prašymą-paraišką socialinėms paslaugoms gauti (forma SP-8), patvirtintą Lietuvos Respublikos socialinės apsaugos ir darbo ministro 2005-06-27 įsakymu Nr. A1-183 (Lietuvos Respublikos socialinės apsaugos ir darbo ministro 2014 m. gruodžio 10 d. įsakymo Nr. A1-627 ir 2016 m. kovo 29 d. įsakymo Nr. A1-157 redakcijos), ir pateikia šiuos dokumentus:

9.1. asmens tapatybę patvirtinantį dokumentą (pasą, asmens tapatybės kortelę ar leidimą nuolat ar laikinai gyventi Lietuvoje);

9.2. gyvenamosios vietos deklaravimo pažymą arba pažymą, patvirtinančią, kad asmuo yra įtrauktas į gyvenamosios vietos neturinčių asmenų apskaitą, jeigu šių duomenų nėra Lietuvos Respublikos gyventojų registre;

9.3. neįgaliojo arba pensininko pažymėjimą;

9.4. darbingumo lygio nustatymo,/specialiojo nuolatinės priežiūros (pagalbos) poreikio nustatymo/specialiojo nuolatinės slaugos poreikio nustatymo pažymos kopiją;

9.4. darbingumo lygio nustatymo ir (ar) specialiųjų poreikių nustatymo pažymos kopiją;

9.5. dokumentą, įrodantį transporto paslaugų reikalingumą (siuntimą –forma 027/a, ar kt.);

9.6. pažymą (-as) apie asmens (šeimos) pajamas už paskutiniuosius tris mėnesius iki prašymo pateikimo;

9.7. kiti dokumentai, įrodantys transporto paslaugos skyrimo būtinumą.

10. Centro paslaugų gavėjai, nurodyti aprašo 8.2. punkte, kuriems transporto paslauga reikalinga Kelmės rajone, pateikia prašymą-paraišką socialinėms paslaugoms gauti (forma SP-8), asmens tapatybę patvirtinantį dokumentą, dokumentą, įrodantį transporto paslaugos reikalingumą (siuntimą – forma 027/a, ar kt.) ar sprendimą dėl socialinių paslaugų asmeniui (šeimai) skyrimo.

11. Jei asmuo sutinka mokėti visą transporto paslaugos kainą, pažymos apie pajamas pateikti nereikia.

12. Veikdami asmens (šeimos) ar visuomenės socialinio saugumo interesais, prašymą dėl transporto paslaugų skyrimo asmeniui (šeimai) gali pateikti bendruomenės nariai, socialiniai darbuotojai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.

13. Transporto paslaugos teikimo apskaita vedama pildant prašymų registravimo žurnalą, kuriame nurodomas transporto gavėjo vardas, pavardė, gyvenamoji vieta, maršrutas, kelionės data, apmokėjimas, sprendimo skirti transporto paslaugą data ir numeris.

**V SKYRIUS**

**TRANSPORTO PASLAUGŲ TEIKIMAS IR ORGANIZAVIMAS**

14. Socialinio darbo organizatorius priima Lietuvos Respublikos socialinės apsaugos ir darbo ministro patvirtintą prašymą (SP-8 forma) su IV aprašo skyriuje nurodytais dokumentais, jį užregistruoja, parengia sprendimo projektą transporto paslaugai skirti ir pateikia Centro direktoriui pasirašyti.

15. Atsakymas dėl transporto paslaugos skyrimo pateikiamas per 3 (tris) darbo dienas. Iš anksto nesusitarus dėl transporto paslaugos, Centras turi teisę neskirti transporto prašymo pateikimo dieną.

16. Transporto paslaugos gavimas nesuteikia teisės gauti papildomas paslaugas (pvz., pagalbos einant, lydint pas gydytojus ir pan.). Transporto paslaugos gavėjas privalo pats pasirūpinti lydinčiu asmeniu.

17. Socialinio darbo organizatorius informuoja vairuotoją-socialinio darbuotojo padėjėją apie transporto paslaugos teikimą ir nurodo informaciją apie kelionės laiką, maršrutą, asmens vardą ir pavardę, gyvenamąją vietą bei asmens ir/ar lydinčio asmens kontaktinį telefoną.

18. Centras, dėl nenumatytų aplinkybių, negalėdamas suteikti paskirtos transporto paslaugos, kuo skubiau apie tai informuoja transporto  paslaugos gavėją.

19. Socialinio darbo organizatorius informaciją apie transporto paslaugų teikimą suveda į socialinės paramos šeimai informacinės sistemos bazę (SPIS).

20. Centras dėl transporto paslaugos suteikimo gali kreiptis į NVO ar kitą socialinę įmonę, su kuria sudaryta patvirtintos formos sutartis (1 priedas). Tokiu atveju transporto paslaugas organizuojamos taikant tos įmonės patvirtintus transporto paslaugų teikimo įkainius.

21. Sprendimą dėl transporto skyrimo priima Centro direktorius ar jo įgaliotas asmuo.

**VI SKYRIUS**

**APMOKĖJIMAS UŽ TRANSPORTO PASLAUGAS**

22. Asmeniui (šeimai) transporto paslaugos teikiamos nemokamai:

22.1. asmenims, nurodytiems Tvarkos aprašo 8.2. punkte, jeigu vykstama į/iš gydymo, globos, slaugos įstaigas, rajono institucijas Kelmės rajono ribose, pagal pateiktą prašymą, nurodant vykimo priežastį.

22.2. asmenims nurodytiems Tvarkos aprašo 8.1. punkte ir 8.2. punkte kai vykstama už rajono ribų, teisės aktų nustatyta tvarka gaunantiems socialinę pašalpą ir išimtinais atvejais, Centro direktoriaus sprendimu, atsižvelgiant į surašytą socialinio darbuotojo buities tyrimo aktą.

23. Asmens (šeimos) finansines galimybes mokėti už transporto paslaugas įvertinamos vadovaujantis Kelmės rajono savivaldybės tarybos 2019 m. vasario 21 d. sprendimu Nr. T-49 „Dėl mokėjimo už socialines paslaugas tvarkos aprašo patvirtinimo“.

24. Transporto paslaugos gavėjai, kurių pajamos (vidutinės šeimos pajamos, tenkančios vienam šeimos nariui) didesnės už valstybės remiamų pajamų dvigubą dydį, moka paslaugos kainą, nustatytą ir patvirtintą Kelmės rajono savivaldybės tarybos sprendimu. Atskaičius nustatytą asmens (šeimos)

mokėjimo už transporto organizavimo paslaugas dalį, asmens mėnesio pajamos (vidutinės šeimos pajamos, tenkančios vienam šeimos nariui) negali likti mažesnės už valstybės remiamų pajamų dvigubą dydį.

24.1. asmenims, nurodytiems Tvarkos aprašo 8.1. punkte ir kurių pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį, transporto paslauga Kelmė rajono ribose nemokamai skiriama 4 kartus per metus. Norintys gauti transporto paslaugą daugiau nei keturis kartus per kalendorinius metus, už transporto paslaugą moka 50 ℅ paslaugos teikimo kainos.

24.2. asmenims, nurodytiems Tvarkos aprašo 8.1. punkte ir kurių pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį, transporto paslauga už Kelmės rajono ribų nemokamai skiriama 3 kartus per metus. Norintys gauti transporto paslaugą daugiau nei tris kartus per kalendorinius metus, už transporto paslaugą moka 50 ℅ paslaugos teikimo kainos.

25. Transporto paslauga vienu metu naudojantis keliems paslaugų gavėjams, mokestis už suteiktą paslaugą dalijamas proporcingai iš paslaugos gavėjų skaičiaus.

26. Transporto paslaugos gavėjams apmokėjimas skaičiuojamas pagal transporto priemonės spidometro rodmenis nuo Centro iki išlaipinimo vietos, skaičiuojant nuvykimą ir grįžimą nepriklausomai nuo to, ar asmuo nuvyksta ir parvyksta, ar tik nuvyksta/parvyksta.

27. Socialinio darbo organizatorius užpildo specialiojo transporto paslaugos kainos paskaičiavimo formą (2 priedas), perduoda ją vairuotojui-socialinio darbuotojo padėjėjui, kuris surašo duomenis (užrašo, kiek nuvažiuota kilometrų, apskaičiuoja, kiek paslaugos gavėjui reikia mokėti už nuvažiuotus kilometrus) ir pasirašytinai supažindina paslaugos gavėją.

28. Mokestį už suteiktą transporto paslaugą asmuo sumoka į Centro kasą grynais arba pavedimu pagal sąskaitą faktūrą.

29. Asmuo, nesusimokėjęs už suteiktas specialaus transporto paslaugas per 5 darbo dienas, netenka teisės naudotis transporto paslaugomis. Už suteiktas transporto paslaugas nesumokėtas mokestis išieškomas Lietuvos Respublikos teisės aktų nustatyta tvarka.

**VII SKYRIUS**

**ATSAKOMYBĖ IR KONTROLĖ**

30. Transporto paslaugas gauti pageidaujantis asmuo (vienas iš suaugusių šeimos narių) ar jo globėjas (rūpintojas) privalo pateikti teisingą ir išsamią informaciją apie kelionės datą, laiką, maršrutą, lydintį asmenį.

31. Transporto paslaugos gavėjas privalo laikytis susitarimo dėl vykimo laiko ir maršruto, o pasikeitus aplinkybėms apie tai iš anksto informuoti Centro socialinio darbo organizatorių.

32. Centras atsako už kokybišką transporto paslaugų teikimą ir šio Aprašo nuostatų laikymąsi.

33. Kelmės rajono savivaldybės administracijos Socialinės paramos skyrius kontroliuoja šio Aprašo įgyvendinimą ir teikiamų transporto paslaugų kokybę.

34. Centro direktoriaus sprendimas dėl transporto paslaugos skyrimo gali būti skundžiamas Kelmės rajono savivaldybės administracijos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_

Specialiojo transporto paslaugų organizavimo

Kelmės rajono savivaldybėje tvarkos aprašo

1 priedas

**SPECIALAUS TRANSPORTO PASLAUGŲ TEIKIMO SUTARTIS**

**\_\_\_\_\_\_\_\_\_\_\_\_\_\_\_\_**

(data)

Kelmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(transporto paslaugų organizatorius)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir

(vardas, pavardė, pareigos)

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(**toliau – Paslaugos užsakovas**) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(transporto paslaugos teikėjas)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė, pareigos)

veikiantis pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (**toliau – Paslaugos teikėjas**),

abu kartu vadinami „šalimis”, o kiekvienas atskirai „šalimi”, sudarė šią paslaugų sutartį (toliau **– S**utartis).

**I SKYRIUS**

**SUTARTIES OBJEKTAS**

1.1. Specialiųjų transporto paslaugų teikimas Kelmės rajone gyvenantiems asmenims, kurie dėl negalios, ligos ar senatvės turi judėjimo problemų ir dėl to, ar dėl nepakankamų pajamų negali naudotis visuomeniniu ar individualiu transportu.

1.2. Pagrindas – Kelmės rajono socialinių paslaugų centro direktoriaus 2022 m. kovo 17 d. įsakymo Nr. V 119 „Dėl specialiojo transporto paslaugų organizavimo Kelmės rajono savivaldybėje tvarkos aprašo patvirtinimo“ 6 punktas.

1.3.Transporto paslaugos kaina – \_\_\_\_\_\_\_\_\_\_Eur. už km.

**II SKYRIUS**

**SUTARTIES ŠALIŲ ĮSIPAREIGOJIMAI**

2.1. Paslaugos teikėjas įsipareigoja:

2.1.1. šios Sutarties galiojimo terminu teikti transporto paslaugas rajono gyventojams pagal Paslaugos teikėjo patvirtintą ir su Paslaugos užsakovu suderintą įkainį;

2.1.2.paslaugas teikti kokybiškai.

2.2. Paslaugos užsakovas įsipareigoja:

2.2.1. sumokėti Paslaugos teikėjui už suteiktas paslaugas.

**III SKYRIUS**

**ATSISKAITYMO TVARKA**

3.1. Paslaugos teikėjas paskutinę mėnesio dieną Paslaugos užsakovui pateikia sąskaitą-faktūrą už suteiktas transporto paslaugas ir lentelę kurioje nurodoma kam buvo suteiktos transporto paslaugos, maršrutas ir kilometrai.

3.2. Paslaugos užsakovas per 15 darbo dienų apmoka paslaugos teikėjui už suteiktas paslaugas.

**IV SKYRIUS**

**NENUGALIMA JĖGA (FORCE MAJEURE)**

4.1. Jei bent viena sutarties šalių bus paveikta nenugalimos jėgos aplinkybių ir dėl to nesugebės įvykdyti Sutartyje numatytų įsipareigojimų, ši šalis raštiškai turi informuoti kitą šalį apie susiklosčiusias aplinkybes ne vėliau kaip per 3 (tris) dienas po įvykio. Laiku nepranešus kitai šaliai apie nenugalimos jėgos aplinkybes, nukentėjusioji šalis neturės teisės naudoti tokių aplinkybių kaip pasiteisinimo.

**V SKYRIUS**

**SUTARTIES GALIOJIMO TERMINAS IR NUTRAUKIMAS**

5.1. Sutartis įsigalioja nuo pasirašymo dienos ir galioja iki 20\_\_ m. \_\_\_\_\_\_\_\_\_\_\_\_ d.

5.2. Sutartis gali būti nutraukta šalių susitarimu.

5.3. Šalis, norėdama nutraukti Sutartį, privalo elektroniniu būdu pranešti kitai šaliai ne mažiau kaip prie 5 d. dienas iki sutarties nutraukimo.

**VI SKYRIUS**

**KITOS SUTARTIES SĄLYGOS**

6.1. Pasikeitus adresams, telefonų numeriams, banko rekvizitams ar kitai informacijai, Sutarties šalys įsipareigoja apie tai nedelsdamos raštu informuoti viena kitą.

6.2. Sutartis gali būti pakeista ar papildyta tik abiejų šalių rašytiniu susitarimu, kuris tampa neatskiriama šios Sutarties dalimi.

6.3. Sutartis sudaroma dviem egzemplioriais, turinčiais vienodą teisinę galią, po vieną kiekvienai šaliai.

**VI SKYRIUS**

**ŠALIŲ ADRESAI IR REKVIZITAI**

**Paslaugos užsakovas Paslaugos teikėjas**

Įstaigos adresas: Įstaigos adresas:

Tel. Tel.

El. paštas: El. paštas:

Įstaigos kodas: Įstaigos kodas:

1. s. A. s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos) (vardas, pavardė, pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

1. V. A. V.

Specialiojo transporto paslaugų organizavimo Kelmės rajono savivaldybėje tvarkos aprašo

2 priedas

(specialiojo transporto paslaugos kainos paskaičiavimo formos pavyzdys)

**SPECIALIOJO TRANSPORTO PASLAUGOS KAINOS PASKAIČIAVIMAS**

\_\_\_\_\_\_\_\_\_\_\_\_\_\_\_\_\_

data

Transporto paslaugos gavėjas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maršrutas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vykimo tikslas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vykimo data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PASLAUGOS KAINOS PASKAIČIAVIMAS

|  |  |
| --- | --- |
| Bendras asmens (šeimos) 3 mėn. pajamos |  |
| Vieno mėnesio pajamų vidurkis 1 asmeniui |  |
| Paslaugos kaina pagal remiamas pajamas per mėnesį |  |
| Nuvažiuota kilometrų |  |
| Iš viso mokėti už suteiktą paslaugą |  |

Transporto paslaugos kaina – 0,32 Eur už vieną kilometrą. Asmenys moka už suteiktas transporto paslaugas:

|  |  |  |  |
| --- | --- | --- | --- |
| Mokėjimo dydis pagal 1 kilometro tarifą | Vidutinės pajamos | | |
| 2-3VRP | 3-4 VRP | 4 VRP ir daugiau |
| 15 procentų | 0,05 Eur |  |  |
| 25 procentai |  | 0,08 Eur |  |
| 50 procentų |  |  | 0,16 Eur |

ATŽYMOS APIE ĮVYKDYMĄ

|  |  |
| --- | --- |
| Įsakymo data ir Nr. |  |
| Paslaugas teikęs vairuotojas |  |
| Kelionės lapo Nr. |  |
| Nuvažiuotų kilometrų skaičius |  |

Duomenis suvedė ir skaičiavimą atliko:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(pareiškėjo vardas, pavardė, parašas ir data)